Diari Oficial de la Generalitat Valenciana


Sumari del DOGV 5315, del 01-08-2006 (2006/8217)

ORDE de 19 de juny de 2006, de la Conselleria de Sanitat, per la qual convoca subvencions per a treballs d'investigació en l'àmbit de la salut mental per a l'any 2006 i establix les bases que les regulen.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8217


Data del document
:   19-06-2006

Organisme emissor
:   Conselleria de Sanitat

Tipus de document
:   Ordre

Descriptors 

:   * investigació mèdica
    * salut mental
    * centre d'investigació
    * suport econòmic
    * malaltia mental
    * ajuda pública

ORDE de 19 de juny de 2006, de la Conselleria de Sanitat, per la qual convoca subvencions per a treballs d'investigació en l'àmbit de la salut mental per a l'any 2006 i establix les bases que les regulen. [2006/8217]  
La Conselleria de Sanitat, a través de l'Agència Valenciana de Salut, dins de les línies prioritàries en matèria d'assistència sanitària en salut mental, pretén, per mitjà d'esta orde, impulsar la investigació, programes o estudis enfocats a la millora de la gestió assistencial, en matèria de salut mental, que estiguen adaptats a les directrius recents marcades per l'Organització Mundial de la Salut (OMS) en la Conferència Monogràfica sobre Salut Mental d'Hèlsinki al gener de 2005.  
Per a això s'ha disposat en els pressupostos generals de línies específiques d'investigació en esta matèria, per a finançar estes investigacions i estudis aplicats de caràcter pràctic per a la millora de la gestió assistencial en salut mental.  
Per tot això, es convoquen les subvencions que s'allisten a continuació, que es regixen per les normes específiques que contenen els annexos d'esta orde i que s'ajustaran al que disposen:  
1. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
3. La Llei 38/2003, de 17 de novembre, General de Subvencions.  
Per això, fent ús de les facultats que em conferixen l'article 35.ll de la Llei 5/1983, de 30 de desembre, de Govern Valencià, l'article 47.11 del Text Refós de la Llei de la Hisenda Pública Valenciana, aprovat pel Decret Legislatiu de 26 de juny de 1991 del Consell de la Generalitat Valenciana, i el Decret 26/2005, de 4 de febrer, del Consell de la Generalitat, que aprova el Reglament Orgànic i Funcional de la Conselleria de Sanitat,  
ORDENE  
Article 1. Objecte  
L'objecte d'esta orde és convocar subvencions, en règim de concurrència competitiva, destinades a finançar investigacions i estudis aplicats de caràcter pràctic per a la millora de la gestió assistencial en salut mental que es facen en l'àmbit territorial de la Comunitat Valenciana durant l'exercici 2006, i aprovar les bases per què es regix la convocatòria, que s'incorporen com a annex d'esta orde.  
Article 2. Finançament  
Les subvencions regulades per esta orde es financen a càrrec dels Pressupostos de la Generalitat Valenciana per a 2006, aplicació pressupostària 11.53.42.1018.895.30.9, codi de línia T5861000, per un import màxim de seixanta mil euros (60.000,00 €).  
Article 3. Desplegament i aplicació de l'orde  
El director gerent de l'Agència Valenciana de Salut, en l'àmbit de les seues competències o, si és el cas, la persona que hi delegue, pot adoptar les mesures necessàries per al desplegament i l'aplicació d'esta orde.  
Disposició addicional  
Si es produïx un augment dels crèdits per a atendre estes subvencions, el conseller de Sanitat, mitjançant una resolució que es publique en el Diari Oficial de la Generalitat Valenciana, pot incrementar en la quantia corresponent l'import global màxim destinat al finançament de les subvencions previstes en esta orde, sense necessitat que s'amplie el termini de presentació de les sol·licituds.  
L'import de les subvencions en cap cas pot ser de tal quantia que, aïlladament o en concurrència amb subvencions o ajudes d'una altra administració, supere el cost de l'activitat que faça el beneficiari.  
Disposició final  
Esta orde vigix des de l'endemà de la publicació en el Diari Oficial de la Generalitat.  
Contra esta convocatòria i les bases, que esgoten la via administrativa, es pot interposar un recurs potestatiu de reposició davant del conseller de Sanitat, en el termini d'un mes des de la publicació, en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé pot interposar-s'hi directament un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, segons el que preveu la Llei 29/1998, de 13 de juliol, reguladora d'esta jurisdicció.  
València, 19 de juny de 2006  
El conseller de Sanitat,  
Rafael Blasco Castany  
ANNEX  
Bases de la convocatòria de subvencions  
Primera. Objecte i fins  
1. Estes subvencions tenen com a objecte la realització de treballs d'investigació en l'àmbit de la salut mental.  
2. Les subvencions concedides tenen la finalitat de sufragar les despeses de funcionament que genere el desplegament dels projectes d'investigació. En cap cas les subvencions que regula esta orde es poden destinar a finançar inversions ni adquisicions de material inventariable o d'equipament.  
Segona. Beneficiaris  
1. Poden sol·licitar les subvencions que regula esta orde les societats científiques, universitats i centres de formació, públics o privats, que facen l'activitat en l'àmbit territorial de la Comunitat Valenciana i que tinguen els requisits establits en esta disposició.  
2. Queden exceptuats de subvenció els programes, que encara que tinguen els requisits establits en estes bases, tenen concertat amb esta conselleria un conveni de col·laboració específic.  
Tercera. Projectes subvencionables  
Se seleccionaran cinc projectes d'investigació, un per cada objectiu dels que s'enumeren a continuació:  
. Confeccionar un mapa del sistema de salut mental per a comprendre el grau de recursos assistencials i el mode en què s'usen d'acord amb les directrius de l'OMS en l'informe de 2001 i en la Declaració sobre Salut Mental d'Hèlsinki de 2005  
. Anàlisi de la cronificació dels pacients de salut mental.  
. Conversió d'equivalències diagnòstiques entre les classificacions de salut mental de l'Organització Mundial de la Salut (OMS), CIM, i les de l'American Psychiatric Association (APA), DSM.  
. Estudi comparatiu de salut amb altres comunitats autònomes i altres països de la Unió Europea: el rol de la psicologia clínica, la infermeria i el treball social.  
. Història clínica informatitzada . Formulari en salut mental.  
Els projectes seleccionats han de tindre un caràcter eminentment pràctic i les conclusions s'han de poder aplicar a la realitat de la Comunitat Valenciana. Queden exclosos els projectes que no complisquen este requisit, siguen exclusivament teòrics o amb format de publicació.  
En cap cas la quantia assignada a cada projecte d'investigació ha de sobrepassar els 12.000 €.  
Quarta. Sol·licituds  
Les entitats que desitgen prendre part en la convocatòria han de formalitzar les sol·licituds, adreçades al director gerent de l'Agència Valenciana de Salut, en el Registre de la Conselleria de Sanitat, al carrer del Misser Mascó, 31, 46889 València, sense perjuí del que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, que la modifica.  
El termini de presentació de sol·licituds és de 15 dies, comptador a partir de l'endemà de la publicació d'esta orde en el Diari Oficial de la Generalitat.  
Cinquena. Documentació  
Amb la sol·licitud, s'han de presentar els documents següents:  
a) La memòria del projecte d'investigació, amb el contingut mínim següent:  
. Dades d'identificació del projecte.  
. Llista, si és el cas, de l'equip investigador, amb indicació de l'investigador principal, dedicació horària al projecte. S'ha d'aportar una fotocòpia del DNI o el passaport de tots els membres de l'equip.  
. Objectius generals i específics.  
. Pla de treball: activitats i calendari.  
. Pressupost del projecte.  
b) El currículum de cada un dels investigadors que participen en el projecte, amb el contingut mínim següent:  
. Dades de filiació.  
. Formació acadèmica.  
. Activitat professional.  
. Activitat docent.  
. Publicacions.  
. Participacions en actes científics.  
. Altres investigacions realitzades.  
. Altres dades interés.  
c) Una còpia dels estatuts de l'entitat.  
d) En el cas d'haver rebut abans subvencions de la Generalitat o d'altres administracions públiques, un certificat expedit pel president o la presidenta de l'entitat en què acredite haver complit les obligacions derivades de la concessió.  
e) Un certificat expedit pel president o la presidenta que acredite que l'entitat no està sotmesa a un procediment de reintegrament de tot o part de les subvencions concedides per la Generalitat, ni ha sigut objecte de cap procediment de reintegrament.  
f) Una certificació expedida per una entitat bancària, on es puguen fer, si és el cas, els pagaments. Hi han de constar el codi de l'entitat, el codi de la sucursal, el número de compte i el titular, i també la comunicació fefaent del CIF del peticionari (fitxa de manteniment de tercers).  
Si la documentació aportada és incompleta o no té els requisits exigits en estes bases, s'ha de demanar al sol·licitant que, en el termini de 10 dies, complete la documentació o esmene la falta, amb l'advertiment que, si no ho feia, s'arxivaria la sol·licitud de subvenció sense cap altre tràmit.  
Sisena. Comissió avaluadora  
La selecció dels projectes i la proposta de concessió de subvencions les ha de fer per una comissió composta per:  
President: el director general d'Assistència Sanitària o la persona que designe.  
Vocals: un representant de l'Àrea d'Assistència Sanitària i un representant de l'Àrea de Concerts i Tecnologia Sanitària.  
Secretari: una funcionària del Servici de Salut Mental de la Direcció General d'Assistència Sanitària.  
La comissió avaluadora podrà sol·licitar l'assessorament dels tècnics o professionals que considere oportú per a completar la valoració dels projectes presentats. També pot comprovar per una entrevista els arguments adduïts pels sol·licitants que considere d'interés.  
El funcionament de la comissió s'ha d'ajustar al que disposa el capítol segon del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
Setena. Criteris de selecció  
Per a la concessió de les subvencions, a més de la quantia del pressupost global inclosa en els Pressupostos de la Generalitat Valenciana per a 2006, que condiciona, sense possibilitat d'ampliació, les obligacions que es contraguen i de la qualitat científica i la rendibilitat social del projecte, els criteris que s'han de tindre en compte són els següents:  
. Valoració de l'objecte de la investigació; el projecte ha de versar sobre algun dels temes indicats en la base tercera d'esta orde (25%).  
. Valoració del disseny del projecte: metodològica, viabilitat, aplicabilitat (25%).  
. Valoració de l'equip investigador: qualitat cientificotècnica de l'investigador principal i de la resta de l'equip, i també l'avaluació de les activitats realitzades per l'equip investigador en els últims dos anys, en matèries relacionades amb l'objectiu general d'esta orde (25%).  
. Valoració del finançament del projecte: major puntuació els que plantegen una proposta més cost-eficient. (25%)  
Huitena. Procediment i resolució  
1. La comissió de selecció, sobre la base dels criteris exposats, ha d'elaborar una llista provisional dels projectes seleccionats, en què ha d'indicar les quantitats proposades i la llista provisional dels projectes no seleccionats, que s'ha de notificar a les persones interessades.  
2. S'establix un termini de set dies hàbils, comptadors a partir de la notificació de la llista provisional esmentada en el paràgraf anterior, per tal que:  
. Els beneficiaris envien a la Direcció General d'Assistència Sanitària de l'Agència Valenciana de Salut un escrit en què facen constar que accepten la realització del projecte presentat en les condicions aprovades per la comissió de selecció.  
. Els participants dels projectes no seleccionats poden presentar les al·legacions que estimen oportunes.  
3. Transcorregut el termini establit en el paràgraf anterior, comprovats els escrits d'acceptació, estudiades i, si és el cas, ateses les al·legacions presentades, la comissió de selecció ha d'elevar una proposta definitiva al director gerent de l'Agència Valenciana de Salut, el qual ha de resoldre la convocatòria.  
4. La resolució de la convocatòria s'ha de publicar en el Diari Oficial de la Generalitat Valenciana.  
5. El termini màxim per a resoldre i notificar la concessió definitiva dels projectes és d'1 mes, comptador a partir de l'endemà de l'acabament del termini per a presentar sol·licituds.  
6. Excepcionalment, es pot acordar l'ampliació dels terminis en els supòsits previstos en els articles 42.5 i 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, introduïts per Llei 4/1999 de 13 de gener, que la modifica.  
7. En tots els casos, si transcorre el termini màxim i no es notifica cap resolució expressa, es produïxen els efectes que establix l'article 44.1 d'esta llei.  
8. Contra esta resolució, que no esgota la via administrativa, es pot interposar un recurs d'alçada davant del conseller de Sanitat, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en el termini d'un mes comptador des de l'endemà de la recepció d'esta notificació, sense perjuí que puguen interposar qualsevol altre recurs que estimen pertinent.   
9. L'Agència Valenciana de Salut de la Conselleria de Sanitat es reserva la facultat de deixar deserta, totalment o parcialment, l'adjudicació de les subvencions convocades en els casos en què no quede prou acreditada la idoneïtat o la qualitat del projecte d'investigació, i també d'interpretar el contingut de les bases.  
Novena. Pagament i justificació  
L'ordenació del pagament de les subvencions s'ha de fer d'acord amb els criteris que contenen l'article 47.bis del Text Refós de la Llei de la Hisenda Pública Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:  
a) En el moment de la concessió de la subvenció es pot lliurar el 40% de la quantitat assignada si el beneficiari presenta la justificació de despeses que cobrisca este percentatge.  
b) Una vegada justificat per l'entitat el 40% ja lliurat, se'n pot pagar un 20% més, si el beneficiari justifica les despeses.  
c) El 40% restant el fa efectiu la Generalitat Valenciana quan el beneficiari justifique correctament la totalitat de la quantitat concedida i presente la memòria final.  
Com disposa l'article 30 de la Llei 38/2003, de 17 de novembre, General de Subvencions, l'acreditació de les despeses s'ha de fer per mitjà de factures amb validesa en el tràfic mercantil o eficàcia administrativa.  
Totes les factures han d'estar datades en el període comprés entre l'1 de gener i el 30 de novembre de 2006.  
Abans de cada un dels pagaments, és necessària la certificació de conformitat del director general d'Assistència Sanitària de la comprovació i aprovació de la documentació justificativa de l'aplicació correcta i efectiva de la suma lliurada a l'actuació objecte de la subvenció.  
Sense perjuí del que establix l'article 35.c de la Llei 30/1992, de Règim Jurídic de les Administracions Públiques i del Procediment Administratiu Comú, mentre s'estiga valorant la documentació justificativa de la subvenció, la Direcció General d'Assistència Sanitària ha de mantindre els originals en el seu poder. Després d'això, diligenciarà la que siga acceptada com a justificació vàlida perquè en quede constància que es referix a una activitat ja subvencionada. En acabar este procés, s'ha de tornar la documentació original.  
Les persones beneficiàries que no presenten la documentació justificativa abans del 15 de desembre de 2006 perdran el dret a percebre la subvenció concedida.  
Deu. Seguiment  
La comissió de selecció realitzarà, una vegada adjudicades les subvencions, funcions de seguiment. En particular, li correspon:  
a) Establir les directrius i els procediments oportuns perquè els projectes es despleguen d'acord amb els objectius previstos, i els responsables tinguen l'assessorament que necessiten.  
b) Aprovar les memòries finals i elaborar l'informe final dels projectes  
c) Proposar, si és el cas, la publicació d'algun dels projectes seleccionats o dels resums.  
La supervisió de les investigacions seleccionades serà revisada periòdicament pel Servici de Salut Mental de l'Àrea d'Assistència Sanitària de la Direcció General d'Assistència Sanitària.  
En tots els casos el Servici de Salut Mental marcarà les fases d'investigació conjuntament amb l'entitat adjudicatària actuant com a investigador principal.  
Onze. Reintegraments  
Els beneficiaris de les ajudes han de reintegrar la totalitat o part de la quantitat percebuda més els interessos de demora en els casos previstos en l'article 37 de la Llei General de Subvencions i en l'article 47.9 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.  
Dotze. Obligacions  
Sense perjuí de les altres obligacions que exigix la legislació vigent, l'acceptació de la realització dels projectes d'investigació i la percepció de les subvencions implica els compromisos següents:  
a) Fer el projecte d'investigació.  
b) No alterar la finalitat de la subvenció i complir les obligacions que establix la legislació per als perceptors de fons públics.  
c) Facilitar la inspecció i el control de la Direcció General d'Assistència Sanitària per tal que conega qualsevol aspecte de l'activitat objecte de la subvenció.  
d) Presentar a la Direcció General d'Assistència Sanitària dos exemplars, un en suport informàtic, de la memòria d'investigació, en què s'ha d'incloure, d'acord amb el que establix la base huitena, la justificació de les despeses.  
e) Deixar constància expressa que es tracta d'un projecte d'investigació finançat o cofinançat per la Generalitat Valenciana en qualsevol relació que es mantinga amb tercers.  
f) Si és el cas, facilitar a la Direcció General d'Assistència Sanitària dos exemplars de la publicació dels projectes d'investigació, comunicacions a congressos o reunions científiques, etc., que tinguen lloc com a conseqüència de la subvenció d'investigació rebuda.  
g) Formalitzar per escrit la cessió del projecte d'investigació, a fi de que l'Agència Valenciana de Salut faça el que estipula la base tretze de l'orde.  
h) Acreditar, abans de cada un dels pagaments establits en la base novena, estar al corrent de les obligacions tributàries estatals i autonòmiques i de la Seguretat Social, de la forma que establix l'Orde de 30 de maig de 1996, de la Conselleria d'Economia i Hisenda (Diari Oficial de la Generalitat número 2.775, de 21 de juny de 1996).  
i) En tots els casos, els beneficiaris de les subvencions estan obligats a complir el que disposen l'article 14 de la Llei 38/2003, de 17 de novembre, General de Subvencions, i l'article 47 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, segons la redacció que modifiquen l'article 20 de la Llei 14/1997, de la Generalitat Valenciana, i la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
j) Facilitar tota la informació econòmica, fiscal, laboral, tècnica i de qualsevol tipus, que demane la Direcció General d'Assistència Sanitària, sense perjuí de la confidencialitat exigible.  
2. L'incompliment per part dels beneficiaris dels requisits establits en esta convocatòria i també de les altres obligacions que exigix la legislació originarà la revocació de les quantitats concedides, amb tots els efectes i les responsabilitats que se'n deriven.  
Tretze. Publicitat  
L'Agència Valenciana de Salut es reserva el dret, respectant l'autoria, de difondre i publicar els treballs dels projectes d'investigació que resulten seleccionats, durant el temps màxim de dos anys comptadors des de la data d'aprovació de les memòries finals per part de la comissió de seguiment, sense abonar drets d'autoria addicionals.  
Si durant este període de temps els autors volen publicar el treball, ho han de sol·licitar a la Direcció General d'Assistència Sanitària, que ha d'autoritzar-los-ho per escrit. La reserva dels drets de publicació no implica cap compromís d'edició per a l'Agència.